पाएं अपने शहर की ताज़ा ख़बरें और फ्री ई-पेपरडाउनलोड करें
जम्मू। एक सेना के जवान की शहर की एक सड़क पर बेहोश होकर गिरने के बाद मौत हो गई। वह इन दिनों राजौरी में तैनात था। जवान की पहचान 5 ग्रेनैडियर्स के सिपाही कमल थापा के रुप में हुई है। वह सतवाड़ी क्षेत्र में तैनात था। अधिकारियों का कहना है कि वह गश्त कर रहा था। अचानक वह बेहोश हुआ और ऊंची जगह से नीचे गिर गया। उसे इलाज के लिए अस्पताल में लाया गया। लेकिन इलाज के दौरान उसकी मौत हो गई।
पुलिस ने पोस्टमार्टम के बाद शव को सेना के हवाले कर दिया। डाक्टरों ने बताया कि वह सिर के बल गिरा था। जिससे उसे गंभीर चोट आई थी। इसलिए उसे नहीं बचाया जा सका। डाक्टरों का यह भी कहना है कि गश्त करते हुए उसे गर्मी की काफी लू लगी थी। जिससे वह सहन नहीं कर पाया और बेहोश हो गया।
पुलिस एएसआई की डूबने से मौत:
श्रीनगर। कश्मीर के अन्नतनाग जिले में बाबा अमरनाथ के रास्ते चंदनवाडी चौकी प्रभारी एएसआई हबीब उल्ला की डूबने से मौत हो गई। वह इलाके के दरिया में नहाने के लिए गया हुआ था। पांव फिसलने से वह गहरे पानी में चला गया। जिसमें उसकी मौत हो गई। उसके शव को अभी बरामद नहीं किया जा सका है।
जानकारी के अनुसार पहलगाम वैस कैप से थोड़ी ही दूरी पर चौकी है। उसका अधिकारी हबीब उल्ला सोमवार सुबह नहाने के लिए पास ही दरिया में गया। अधिकतर सभी लोग इसी दरिया में नहाते है। नहाते हुए ही पांव फिसला। काफी देर तक जब वह वापस नहीं आया। तो जवान उसे देखने के लिए गए। उसकी वर्दी तो किनारे पर मिल गई। लेकिन उसका कोई पता नहीं चला। मौके पर जो सबूत मिले उससे साफ हो गया कि उसकी पांव फिसला था। क्योंकि उसने बचने के लिए झाड़ियों का सहारा लिया था। पुलिस ने उसे अपने रिकार्ड में डूबकर मौत करार कर दिया है। उसके शव को तलाशने के प्रयास चल रहे है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva zho_Hant eng_Latn